تورکیه‌دکی عمومی مقصد، هلیکوپتر احتیاجی‌نین اؤزونه مخصوص بیر پلاتفورمایلا قارشیلانما‌سی مقصدیله حیاتا کئچیریلن پروقرام چرچیوه‌سینده T625 عمومی مقصد هلیکوپتری‌نین ایلک پروتوتیپی‌نین اوره تیمی تاماملانیب، یئر تست‌لرینه آلیندی.
ساوونما صنایعسی رهبرلیگی کووردیناسیونوندا تورک هاواجیلیق صنایعسی طرفین‌دن آپاریلان مخصوص هلیکوپتر پروقرامیندا بیر مدت‌دیر داوام ائدن دیزاین و اوره تیم فعالیتینده اؤنملی بیر مرحله‌یه گلینیب.
تورک سیلاح‌لی گوجلری و دیگر قوروم‌لارین، عمومی مقصد هلیکوپتری احتیاج‌لاری‌نین اؤزونه مخصوص بیر پلاتفورمایلا اؤدنیلمه‌سی مقصدیله آپاریلان مخصوص هلیکوپتر پروقرامی، 15 ژوئن 2010دا توپ‌لانان ساوونما صنایعسی ایجرا کومیته‌سی‌نین قراری ایله باشلانیلیب.
پروقرام اوچون 26 سپتامبر 2013ده تورک هاواجیلیق صنایعسی ایله سازیش ایمضالانیب.
T625 هلیکوپتری، ان آغیر ایقلیم و مکان‌لاردا بئله یوکسک اوجا‌لیق و یوکسک ایستی ده، گئجه و گوندوز شرط‌لرینده آکتیو فعالیت گؤستره‌جک.
حمله پروقرامی عرضینده قازانیلان بیلگی، تجروبه، تجروبه و استعداد حوووزو اساس آلینا‌راق باشلانیلان مخصوص هلیکوپتر پروقرامی چرچیوه‌سینده، ایستروکتور و آویونیک سیستم‌لرین یانیندا، ترانسمیسیون، روتور و ائنیش تیملری کیمی حساس اهمیته مالیک سیستم‌لرین دیزاین‌لاری و اوره تیم‌لری ده تامامیله میللی قایناقلار ایستیفاده ائدیله‌رک حیاتا کئچیریلیب.
هلیکوپتر، گئنیش وظیفه ساحه سینه صاحب اولماسین‌دان اؤترو داشیما، VIP، یوک، هاوا عاجیلی طبی یاردیم ماشینی، آراما قورتارما و ساحیل اؤته سی داشیما وظیفه‌لرینی ایجرا ائده.
هلیکوپتر 2 اکیپی، 12 یولجو ظزفیتینه مالیک‌دیر.
هلیکوپترین آوروپا هاوجیلیق امنیتی آژانسی و سیویل هاواجیلیق باش ایداره‌سی طرفین‌دن سرتیفیه ائدیلمه‌سی ایله باغلی ایشلر پروقرام بیرلیکده داوام ائتدیریلیر.
